| Faisán común*Phasianus colchicus* |
| --- |
| Macho en Polonia
Femia en InglaterraFemia en Inglaterra |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Subclase: | Neornithes |
| Infraclase: | Neognathae |
| Superorde: | Galloanserae |
| Orde: | Galliformes |
| Superfamilia: | Phasianoidea |
| Familia: | Phasianidae |
| Subfamilia: | Phasianinae |
| Xénero: | *Phasianus* |
| Especie: | ***P. colchicus*** |

 |
| Nome binomial |
| ***Phasianus colchicus***Linnaeus, 1758 |

O **faisán común** (*Phasianus colchicus*) é unha ave da familia dos faisáns e a única delas con poboación salvaxe en Galiza. Pertence á familia Phasianidae, da orde dos galiformes. Orixinaria de Oriente, foi introducida polo ser humano en Europa occidental dende moi cedo, tanto como ave de caza como para o seu aproveito decorativo, posto que as plumas dos machos poden ser moi espectaculares. Tamén se produce en granxas.

Existen dúas subespecies altamente espalladas e conviventes:

* *Phasianus colchicus colchicus* - o faisán común típico
* *Phasianus colchicus torquatus* - o **faisán común torcado**, caracterizado por un anel branco na base do pescozo dos machos.

Características físicas
-----------------------

*Phasianus colchicus*
*Phasianus colchicus*
O faisán adulto mide entre 50 e 90 centímetros de longo, e ten unha cauda moi longa, que pode representar a metade do seu tamaño. Os machos teñen unha plumaxe marrón no corpo, de forma repoluda, pero salferido de plumas brancas, púrpuras ou verdes. A cabeza é verde escura, co peteiro branco, e unhas olleiras vermellas de cor intensa. Na base do pescozo, dependendo da subespecie, pode ter un anel branco.

As femias son moito máis discretas, cunha plumaxe marrón clara, e con pintas negras, similares ás perdices, pero moito maiores ca estas.

Comportamento
-------------

Os machos son polígamos e territoriais. Viven machos e femias no campo, entre as árbores, e tamén nos matos, e aliméntanse de gran, follas e pequenos invertebrados, pero gabean ás noites para durmiren nas pólas das árbores. Aniñan no chan, cunhas postas de ao redor de dez ovos entre abril e xuño (no hemisferio norte). O período de incubación é de 23 a 2 días. Os polos permanecen coa femia varias semanas, malia medraren moi axiña: en catro meses xa poden ser considerados adultos.

Poden voar en distancias curtas, e a velocidades que roldan os 100 kms/h, pero prefiren escapar á carreira e desprazarse polo chan.

Orixe e distribución
--------------------

A especie é orixinaria de Asia, pero existen diversas fontes á hora de datar a súa introdución en Europa Occidental. Parece ser que os primeiros en traelas foron os gregos, e que de aí saltaron, polo seu valor ornamental, a criárense en Roma. Outras fontes apuntan a unha masiva introdución a comezos da Idade Media. En Gran Bretaña introducíronse no século X, extinguíronse e volvéronse reintroducir a principios do século XIX, con moitísimo éxito. En América comezouse a súa introdución a mediados do XIX e principios do XX (México, Chile...).

En Galiza non é unha ave abondosa, pero pode atoparse nas zonas de montaña próximas a Ourense, así como na raia portuguesa e na montaña interior (Chandrexa de Queixa, Vilariño de Conso...). Tamén se teñen producido avistamentos nas zonas costeiras de Sanxenxo e O Grove. Estanse a realizar soltas experimentais de faisán como especie cinexética e sempre dentro de coutos. Na produción agrícola, en España había en 2003 unhas 52.000 cabezas, pero a maior parte correspondían a Cataluña.

Gastronomía
-----------

A carne do faisán é menos aprezada cá da perdiz. É seca, e un tanto dura, especialmente nos machos, que son menos queridos na cociña. O faisán de granxa ten máis proteínas e menos graxas ca outras especies avícolas, coma o polo ou o pato.

A carne ten un escaso contido en sodio, polo que se lles recomenda aos hipertensos, e constitúe unha fonte importante de fósforo e vitaminas do grupo B.

Na literatura
-------------

A novela *Danny the Champion of the World*, de Roald Dahl, conta a historia dun furtivo e do seu fillo, que se dedican á caza do faisán.

Notas
-----

1. ↑  BirdLife International (2012). "*Phasianus colchicus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Faisán común Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Faisán común*** |

### Bibliografía

* Albin, Eleazar (1731). *A natural history of the birds*. Londres: William Innys.
* Aldrovandi, Ulisse (Ulyssis Aldrovandus) (1600). *Ornithologia*. 2: *Tomus alter*. Arquivado dende o orixinal o 2012-12-18.
* BBC Four (11 de xuño de 2005). "Open Country". Consultado o 21 de febreiro de 2008.
* Cross, Nigel (2006). "Some foods introduced by the Romans to Britain". Consultado o 21 de febreiro de 2008.
* hg (17 de agosto de 2007). "Common Pheasant and Relatives". Consultado o 21 de febreiro de 2008.
* Henninger, W.F. (1906). "A preliminary list of the birds of Seneca County, Ohio" (PDF). *Wilson Bulletin* **18** (2): 47–60.
* Lin-Liu, Jen; McMahon, Dinny; Mooney, Paul; Owyang, Sharon; Reiber, Beth; Smith, Graeme; Winnan, Christopher D. (2006). *Frommer's China* (2nd ed.). John Wiley & Sons. ISBN 978-0-7645-9743-5.

|  |  |
| --- | --- |
| Control de autoridades | 
* Wd: Q25432
* EBID: ID
* GEA: 13602
* GND: 4153741-5
* LCCN: sh85114124

 |

|  |  |
| --- | --- |
| Identificadores taxonómicos | 
* Avibase: 2FA39DCD42F80BC9
* BioLib: 8566
* BirdLife: 45100023
* Dyntaxa: 102946
* eBird: rinphe
* EPPO: PHSNCO
* EUNIS: 1205
* FE: 96447
* FE-New: ID
* Fossilworks: 372509
* GBIF: 9752149
* GlobalSpecies: 830059
* GNAB: ring-necked-pheasant
* IBC: ID
* iNaturalist: 981
* IRMNG: 11195190
* ISC: 70470
* ITIS: 175905
* IUCN: 45100023
* NBN: NHMSYS0000530559
* NCBI: 9054
* Soortenregister: 139509
* TAXREF: 3003
* Xeno-canto: Phasianus-colchicus
* ZooBank: ID

 |

|  |  |
| --- | --- |
| Identificadores | 
* UMLS: C0325681
* UNII: 3MI98CI4G2

 |